CELEX: 32015D0903
Language: ro
Date: 2015-06-10 00:00:00
Title: Decizia de punere în aplicare (UE) 2015/903 a Comisiei din 10 iunie 2015 cu privire la o măsură adoptată de Spania, în conformitate cu Directiva 2006/42/CE a Parlamentului European și a Consiliului, de interzicere a introducerii pe piață a unei mașini de tuns iarba fabricate de NINGBO SPARK TOOLS Co Ltd. China [notificată cu numărul C(2015) 3800] (Text cu relevanță pentru SEE)

12.6.2015   
            
            
               RO
            
            
               Jurnalul Oficial al Uniunii Europene
            
            
               L 147/23
            
         DECIZIA DE PUNERE ÎN APLICARE (UE) 2015/903 A COMISIEI
   din 10 iunie 2015
   cu privire la o măsură adoptată de Spania, în conformitate cu Directiva 2006/42/CE a Parlamentului European și a Consiliului, de interzicere a introducerii pe piață a unei mașini de tuns iarba fabricate de NINGBO SPARK TOOLS Co Ltd. China
   
      
         [notificată cu numărul C(2015) 3800]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/42/CE a Parlamentului European și a Consiliului din 17 mai 2006 privind echipamentele tehnice și de modificare a Directivei 95/16/CE (1), în special articolul 11 alineatul (3),
   întrucât:
   
               (1)
            
            
               Spania a informat Comisia cu privire la o măsură de interzicere a introducerii pe piață a mașinii de tuns iarba N1E-SPK-200 (CB200-08), fabricată de NINGBO SPARK TOOLS Co Ltd. China, importată de ADEO SERVICES Franța și distribuită, în Spania, de LEROY MERLIN Spania.
            
         
               (2)
            
            
               Mașina de tuns iarba purta marca CE, în conformitate cu Directiva 2006/42/CE privind echipamentele tehnice.
            
         
               (3)
            
            
               Motivul care a stat la baza luării măsurii a fost neconformitatea mașinii de tuns iarba cu cerințele esențiale de sănătate și siguranță prevăzute în anexa I la Directiva 2006/42/CE, punctele 1.4.1 – Cerințe generale pentru apărătoare și dispozitivele de protecție, 1.4.2 – Cerințe speciale pentru apărătoare și 1.7.3 – Marcarea echipamentelor tehnice, și anume faptul că distanța dintre planul de tăiere și marginea de protecție a instrumentului era mai mică de 10 mm, existând, în consecință, riscul de tăiere.
            
         
               (4)
            
            
               Spania a informat distribuitorul cu privire la aceste deficiențe. Distribuitorul a luat măsurile necesare de retragere a produselor neconforme de pe piață.
            
         
               (5)
            
            
               Documentația disponibilă, comentariile exprimate și măsurile luate de părțile în cauză demonstrează că mașina de tuns iarba N1E-SPK-200 (CB200-08) nu satisface cerințele esențiale de sănătate și siguranță prevăzute în Directiva 2006/42/CE. Prin urmare, este oportun să se considere justificată măsura luată de autoritățile spaniole,
            
         ADOPTĂ PREZENTA DECIZIE:
   Articolul 1
   Măsura luată de Spania cu privire la interzicerea introducerii pe piață a mașinii de tuns iarba N1E-SPK-200 (CB200-08), fabricată de NINGBO SPARK TOOLS Co Ltd. China, importată de ADEO SERVICES Franța și distribuită, în Spania, de LEROY MERLIN Spania, este justificată.
   Articolul 2
   Prezenta decizie se adresează statelor membre.
   
      Adoptată la Bruxelles, 10 iunie 2015.
      
         
            Pentru Comisie
         
         Elżbieta BIEŃKOWSKA
         
            Membru al Comisiei
         
      
   
   
      (1)  JO L 157, 9.6.2006, p. 24.